**Pane**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

In trup curat de Maica nenuntita,

Crescu sfant trupul Tau din har ceresc,

Precum din ploaie si din raze cresc

Manoase spice-n tarina rodita.

Si, ca un bob de grau dumnezeiesc,

Te-ai macinat in ura cea cumplita

Si-ai harazit fiinta Ta zdrobita,

Acelor multi, cari vesnic flamanzesc.

Smeriti, cu slabe maini nesatioase,

In ruga lor din veci Te-au asteptat,

Cersind mereu farame luminoase.

Cu sange si cu lacrimi framantat,

In focul drgostei Te-ai copt, Hristoase,

Si spre viata vesnica Te-ai dat.